শুক্রবার ফল প্রকাশ উচ্চ মাধ্যমিকের, দেখা যাবে কোন ওয়েবসাইটে?

ওয়েব ডেস্ক: শুক্রবার ফল প্রকাশ হবে উচ্চ মাধ্যমিকের। এই প্রথম সেমিস্টার পদ্ধতিতে পরীক্ষা হয়েছে। শুক্রবার তার প্রথম পর্বের ফলপ্রকাশ হবে। বেলা সাড়ে বারোটায় প্রথমে প্রেস কনফারেন্স করবে পর্ষদ। তারপর বেলা দু’টো থেকে ওয়েবসাইটে দেখা যাবে ফল। ৩৯ দিনের মাথায় বেরোচ্ছে প্রথম পর্বের এই ফল।

পরীক্ষা হয়েছিল গত ৮ সেপ্টেম্বর থেকে ২২ সেপ্টেম্বর পর্যন্ত। পর্ষদ সূত্রে জানা গেছে, চলতি শিক্ষাবর্ষে মোট ৬ লক্ষ ৬০ হাজার ৪৪৩ জন পরীক্ষার্থী পরীক্ষায় অংশ নেয়। এর মধ্যে ১.৫৮ শতাংশ পরীক্ষার্থী অনুপস্থিত ছিলেন। এইবারই প্রথম উচ্চমাধ্যমিকের পরীক্ষায় ব্যবহৃত হয়েছে OMR শিট।

আরও পড়ুন: নবান্নের দিকে জানলা-ব্যালকনি নিষিদ্ধ, ১৭ দফা শর্ত লালবাজারের

ফলাফল দেখা যাবে সংসদের অফিসিয়াল ওয়েবসাইট https://result.wb.gov.in -তে। দুপুর ২টা থেকে পরীক্ষার্থীরা নিজেদের রোল নম্বর ও রেজিস্ট্রেশন নম্বর দিয়ে লগ ইন করে রেজাল্ট ডাউনলোড ও প্রিন্ট করতে পারবেন। পরবর্তীতে সংশ্লিষ্ট স্কুলের প্রধানশিক্ষক স্বাক্ষর ও স্ট্যাম্পসহ নম্বরপত্র শিক্ষার্থীদের হাতে তুলে দেবেন।

পুরো দেশের মধ্যে এ রাজ্যেই প্রথম ক্লাস টুয়েলভে এই সেমিস্টার সিস্টেম চালু হয়েছিল বলে জানিয়েছিলেন সংসদের সভাপতি। সাধারণত মাধ্যমিক পরীক্ষা অনুষ্ঠিত হয় ফেব্রুয়ারিতে এবং উচ্চমাধ্যমিক মার্চ মাসে। তবে বছরে দুটি সেমেস্টার ব্যবস্থা চালু হওয়ায় এবার সেপ্টেম্বরেই অকাল পরীক্ষায় বসতে হয়েছিল উচ্চমাধ্যমিক পরীক্ষার্থীদের।